Zmluva o zriadení vecného bremena

uzavretá podľa § 151n a nasl. Občianskeho zákonníka v platnom znení medzi:

**Čl. I.**

1. Meno: **Daniela Országhová r. Turňová**

Sídlo:

Dátum narodenia:

Rodné číslo:

*(ďalej povinný z vecného bremena)*

a

2. Organizačná zložka: **Obec Veličná**

So sídlom: Veličná 162, 027 54 Veličná

Zastúpená: starosta obce Ing. Daniel Laura

IČO: 00314960

DIČ: 2020561895

Telefón: 043/5882201

*(ďalej oprávnený z vecného bremena)*

za nasledovných dohodnutých podmienok:

**Čl. II.**

1. Povinný z vecného bremena je vlastníkom nehnuteľnosti – pozemku, ktorý sa nachádza v katastrálnom území Veličná, parcelné číslo KN –C **338,** druh pozemku – záhrada, celková výmera 779 m2 , zapísaný v katastri nehnuteľností na liste vlastníctva č. 427 vedenom na Okresnom úrade Dolný Kubín, Katastrálny odbor.

2. Povinný z vecného bremena ako vlastník pozemku zriaďuje vecné bremeno v prospech oprávneného z vecného bremena, ktoré spočíva v povinnosti vlastníka pozemku uvedeného v bode 1. Čl. I. tejto zmluvy strpieť na uvedenom pozemku vodovodné potrubie s pásmom ochrany v šírke zodpovedajúcej šírke dotknutého pozemku.

3. Oprávnený z vecného bremena právo zodpovedajúce vecnému bremenu prijíma.

**Čl. III.**

1. Oprávnený z vecného bremena má právo prístupu k vodovodnému potrubiu v súvislosti s

prevádzkovaním, rekonštrukciou, modernizáciou alebo v prípade údržby či opráv na potrubí.

2. Povinný z vecného bremena je si vedomý a súhlasí, že na uloženom vodovodnom potrubí ani v jeho pásme ochrany nesmie vysádzať trvalé porasty, ani budovať žiadne stavby, konštrukcie, alebo vykonávať akúkoľvek inú činnosť, ktorá by mohla ohroziť technický stav vodovodného potrubia, prípadne obmedziť k nemu prístup.

3. Ak oprávnený z vecného bremena pri výkone oprávnení podľa tejto zmluvy spôsobí na majetku povinných z vecného bremena škodu, je povinný takto vzniknutú škodu odstrániť uvedením do pôvodného stavu.

4. Za škody vzniknuté na majetku povinného z vecného bremena porušením povinností, ku ktorým sa povinný z vecného bremena zaviazal v bode 2 tohto článku oprávnený z vecného bremena nenesie zodpovednosť.

**Čl. IV.**

Finančná náhrada za zriadenie práva vecného bremena bola súhlasom zmluvných strán dojednaná v čiastke 100,- EUR slovom Jednosto eur jednorázovo a je splatná do 30 dní od právoplatnosti rozhodnutia okresného úradu, katastrálny odbor o povolení vkladu.

**Čl. V.**

Vecné bremeno zriaďované na základe tejto zmluvy je spojené s vlastníctvom pozemkov, na ktorých je uložené vodovodné potrubie a prechádza s vlastníctvom pozemkov na nadobúdateľa (pri predaji pozemkov vecné bremeno prechádza na nového vlastníka).

**Čl. VI.**

1. Právo zodpovedajúce zriadenému vecnému bremenu nadobudne oprávnený z vecného bremena dňom právoplatného rozhodnutia o povolení vkladu vecného bremena do katastra nehnuteľností.

2. Zmluvné strany sa dohodli, že návrh na vklad vecného bremena do katastra nehnuteľností a poplatky z návrhu bude znášať oprávnený z vecného bremena. Povinný z vecného bremena splnomocňuje oprávneného z vecného bremena k tomu, aby návrh na vklad vecného bremena do katastra nehnuteľností podal i v jeho mene.

**Čl. VII.**

1. Účastníci zmluvy prehlasujú, že sú plne spôsobilí k právnym úkonom a ich zmluvná voľnosť nie je obmedzená.

2. Účastníci zmluvy zhodne vyhlasujú, že túto zmluvu pred jej podpísaním prečítali, jej obsahu porozumeli, že táto je uzavretá podľa ich pravej a slobodnej vôle, určite, vážne a zrozumiteľne, nie v tiesni, ani za nápadne nevýhodných podmienok, na znak čoho túto vlastnoručne podpisujú.

3. Zmluva je vyhotovená v 6-ich rovnopisoch.

Vo Veličnej, dňa................... Vo Veličnej, dňa........................

Povinný z vecného bremena: Oprávnený z vecného bremena:

Daniela Országhová ……………………… ..........................................

Ing. Daniel Laura

starosta obce